ওলগা পারেদেস
ওলগা পারেদেস একজন বলিভীয় স্থপতি এবং উইকিপিডিয়ান। ২০২২ সালে বার্ষিক উইকিম্যানিয়া ২০২২ ইভেন্টে তিনি উইকিপিডিয়ার সহ-প্রতিষ্ঠাতা জিমি ওয়েলস কর্তৃক বর্ষসেরা উইকিমিডিয়ান নির্বাচিত হন। তিনি বলিভিয়ার ও লাতিন আমেরিকার প্রথম ব্যক্তি যিনি এই পুরস্কার অর্জন করেছেন। তিনি ইউনিভার্সিডাড মায়োর দে সান আন্দ্রেসের একজন স্থপতি। তিনি উইকিমেদিস্তাস দে বলিভিয়ার একজন সমন্বয়কারী, পাশাপাশি তিনি উইকিমুহেরেস (উইকিনারী), হেওচিকাস-এর সাথে যুক্ত এবং ওপেনস্ট্রিটম্যাপে সম্পাদনা করেন।